อยากทราบว่าฝ่ายหญิงมือเลอะ น้ำลื่นๆที่ออกมาจากอวัยวะเพศ (ไม่ใช่การหลั่ง) แล้วฝ่ายหญิงเอามือข้างนั้นไปช่วยตัวเอง มีสิทธิ์ที่จะท้องใหมครับ เพราะว่า ฝ่ายหญิงบอกว่าหลังจากนั้น 2 วันก็มีอาการ เจ็บเต้านมข้างซ้าย แล้วก็ปวดท้องน้อย แต่อาการเหล่านี้มาไม่บ่อย ซึ่งจะให้กินยาคุม ก็เกิน 72 ชั่วโมงตามกำหนดแล้ว (เกินมา 17 ชั่วโมง) ยาคุมฉุกเฉินยังจะสามารถช่วยได้หรือป่าวครับปล. ลองใช้เครื่องตรวจครรถ์ดูแล้ว แต่ผลออกมา ไม่ขึ้นสักขีด ครับ
สวัสดีครับ แม้ว่าโอกาสจะน้อย แต่หากเอานิ้วที่เปื้อนน้ำหลั่งไปป้ายในช่องคลอดโดยตรงโอกาสที่จะมีการตั้งครรภ์ก็ยังเป็นไปได้ครับ เพราะแม้จะมีปริมาณน้อยกว่า แต่ตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงครับถึงกระนั้น อาการเจ็บเต้านมและปวดท้องน้อยคงไม่ได้เกิดจากการตั้งครรภ์ครับ เพราะแม้จะมีการปฏิสนธิจริง ในเวลาเพียงไม่กี่วัน ฮอร์โมนที่เกิดจากการตั้งครรภ์คงไม่สูงพอให้เกิดอาการเหล่านี้ แต่อาจเป็นอาการที่เกี่ยวข้องกับระดับฮอร์โมนเพศหญิงที่สูงขึ้นในรอบประจำเดือนมากกว่าครับ ซึ่งหากอาการปวดท้องน้อยยังเป็นมาก หรือ มีเลือดออกทางช่องคลอดก่อนรอบเดือนปกติ ก็ควรพบแพทย์ด้านนรีเวช เพื่อตรวจเพิ่มเติมครับถ้าเลย 72 ชั่วโมงไปแล้ว ไม่แนะนำให้ใช้ยาคุมฉุกเฉินครับ เพราะ เนื่องจากยาคุมฉุกเฉินเพียงแค่ชะลอการตกไข่และสร้างเมือกให้ตัวอสุจิเข้ายากขึ้นเท่านั้น ซึ่งเมื่อผ่าน72 ชั่วโมงไปแล้ว ก็ไม่มีประโยชน์ เพราะถ้ามีตัวอสุจิจริง ก็คงผ่านเข้าไปในมดลูกแล้ว จึงไม่ได้ช่วยอะไรครับสุดท้ายนี้ หากชุดตรวจการตั้งครรภ์ไม่ขึ้นสักขีด แสดงว่าชุดตรวจนั้นเสีย หรือ เสื่อมสภาพ ควรใช้ชุดใหม่ครับ อย่างไรก็ดี หากจะตรวจการตั้งครรภ์ ควรมั่นใจเสียก่อนว่าประจำเดือนมาช้า หรือ ไม่มา ตามรอบเดิม เพราะถ้าตรวจเร็วกว่านั้น ก็อาจจะได้ผลลบ เพราะระดับฮอร์โมนจากการตั้งครรภ์ยังไม่สูงพอ จึงควรดูที่รอบเดือนเป็นหลักครับ ว่ามาตรงรอบหรือไม่